II Μηχανοκίνητη Μεραρχία Πεζικού (Ελλάδα)

Η 2η Μηχανοκίνητη Μεραρχία Πεζικού (ΙΙ Μ/Κ ΜΠ) «Ελασσών» είναι στρατιωτικός σχηματισμός του Ελληνικού Στρατού με έδρα την Έδεσσα.

 Ιστορία 
Η 2η Μεραρχία Πεζικού ιδρύθηκε μετά τον ελληνοτουρκικό πόλεμο του 1897 με βασιλικό διάταγμα στις 24 Οκτωβρίου 1897. Έδρευε στην Αθήνα και αποτελούνταν από την 3η Ταξιαρχία Πεζικού με το 1ο και 7ο Σύνταγμα Πεζικού και την 4η Ταξιαρχία Πεζικού με 8ο και 9ο Σύνταγμα Πεζικού. Οι δύο υπάρχουσες μεραρχίες καταργήθηκαν στη συνέχεια την 1η Αυγούστου 1900 στο πλαίσιο μιας γενικής αναδιάρθρωσης και συγκροτήθηκαν τρεις νέες μεραρχίες που συστάθηκαν ένα μήνα αργότερα. Η 2η Μεραρχία, που βρισκόταν ακόμα στην Αθήνα, περιλάμβανε την 3η Ταξιαρχία (Αθηνών) με το 1ο και 7ο Σύνταγμα και την 4η Ταξιαρχία (Χαλκίδα) με το 2ο και 5ο Σύνταγμα Πεζικού, καθώς και με το 2ο Σύνταγμα Ιππικού, το 2ο Σύνταγμα Πυροβολικού και 2ο Τάγμα Ευζώνων.

Στις 9 Σεπτεμβρίου 1904, στο πλαίσιο μιας άλλης αναδιοργάνωσης, η 4η Ταξιαρχία μεταφέρθηκε στο Ναύπλιο και πλέον αποτελούνταν από το 8ο και το 11ο Σύνταγμα, ενώ η 3η Ταξιαρχία παρέμεινε ως είχε. Επιπλέον, η μεραρχία περιλάμβανε το 1ο και 2ο Τάγμα Ευζώνων, το 2ο Σύνταγμα Ιππικού, το 2ο Σύνταγμα Πεδινού Πυροβολικού, το 2ο Τάγμα Μηχανικού, το 2ο Λόχο Σιδηροδρόμων, το 2η Λόχο Νοσηλευτών και τη 2η Στρατιωτική Διοίκηση. Οι περισσότερες από αυτές τις μονάδες υποστήριξης είχαν την έδρα τους στην Αθήνα.

Τον Ιανουάριο του 1912, οι ταξιαρχίες καταργήθηκαν και οι μεραρχίες οργανώθηκαν ως τριγωνικές μεραρχίες. Η μεραρχία παρέμεινε στην Αθήνα, αλλά πλέον απαρτιζόταν από το 1ο και 7ο Σύνταγμα της Αθήνας και το 3ο Σύνταγμα Πεζικού στη Χαλκίδα, καθώς και τις μονάδες υποστήριξης.

Το 1998, η μεραρχία εξαρτιόταν άμεσα από το Β΄ Σώμα Στρατού. Περιλάμβανε την 33η και την 34η ταξιαρχία, αμφότερες μηχανοκίνητες. Και οι δύο είχαν εξοπλιστεί με M-113 και Leopard MBT.'ARRC Assigned Forces,' NATO's Sixteen Nations, Special Issue 1998, σ. 6 Το 2014 η 24η Τεθωρακισμένη Ταξιαρχία πέρασε στη διοίκηση της 2ης Μηχανοκίνητης Μεραρχίας Πεζικού, η οποία με τρεις ταξιαρχίες έγινε η στρατηγική εφεδρεία του Ελληνικού Στρατού.Μελλοντική Δομή Δυνάμεων: Επιτέλους συμμάζεμα, τα στοιχεία  defence-point.gr

 Έμβλημα 
Το έμβλημα της ΙΙ Μ/Κ ΜΕΡΑΡΧΙΑΣ ΠΕΖΙΚΟΥ περιλαμβάνει την κεφαλή της θεάς Αθηνάς με το δόρυ και την περικεφαλαία της. Συμβολίζει τη γνώση και την ισχύ, συνδυασμό με τον οποίο η Μεραρχία φιλοδοξεί να επιτύχει την αποστολή της. Στην κορυφή του θυρεού υπάρχει το ρητό «ΕΣΤ' ΑΝ ΚΑΙ ΕΙΣ ΠΕΡΙΗ» (Έστω και εάν ένας παραμείνει ζωντανός). Η φράση προέρχεται από την απάντηση που έδωσαν κατά τον Ηρόδοτο οι Αθηναίοι στους Σπαρτιάτες όταν οι τελευταίοι ανησύχησαν, επειδή πληροφορήθηκαν ότι ο Ξέρξης, μετά την ήττα που υπέστη στη Σαλαμίνα το 480 π.Χ., προσπαθεί να διαιρέσει τους Έλληνες, προτείνοντας ιδιαίτερα ευνοϊκούς όρους ειρήνης στους Αθηναίους:

«Επίστασθέ τε ούτω ει μη πρότερον ετυγχάνετε επιστάμενοι, εστ’ αν και είς περιή, Αθηναίων, μηδαμά ομολογήσοντας ημέας Ξέρξη» (Μάθετε δε και τούτο, αν τυχόν δεν το γνωρίζετε προηγουμένως, εφ’όσον και ένας μόνο εκ των Αθηναίων παραμείνει στη ζωή, εμείς δεν πρόκειται να έλθουμε σε συμβιβασμό με τον Ξέρξη).

 Διάρθρωση 
Η 2η Μηχανοκίνητη Μεραρχία Πεζικού (ΙΙ Μ/Κ ΜΠ) «Ελασσών» εδρεύει στην Έδεσσα και εποπτεύει:
 Τον Λόχο Στρατηγείου (Λ.Σ. 2ης Μ/Κ ΠΖ)
 Το 2ο Λόχο Διαβιβάσεων (2ο ΛΔΒ)
 Τη Διοίκηση Πυροβολικού (ΔΠΒ/2 Μ/Κ ΜΠ)
 Την 162η Μοίρα Βαρέως Πυροβολικού (162η ΜΒΠ)
 Την 172η Μοίρα Ελαφρού Αντιαεροπορικού Πυροβολικού (172η ΜΕΑ/ΑΠ)
 Την 24η Τεθωρακισμένη Ταξιαρχία (XXIV ΤΘΤ) «1ο Σύνταγμα Ιππικού Φλώρινα», η οποία υπάγεται διοικητικά στη ΙΙ Μ/Κ ΜΠ και με έδρα το Λιτόχωρο, η οποία εποπτεύει:
 Την Ίλη Στρατηγείου (ΙΣ 24ης ΤΘΤ)
 Την 23η Επιλαρχία Μέσων Αρμάτων (23η ΕΜΑ)
 Τον 24ο Λόχο Μηχανικού (24ος ΛΜΧ)
 Τον 24ο Λόχο Διαβιβάσεων (24ος ΛΔΒ)
 Την 24η Επιλαρχία Υποστηρίξεως (24η Ε.ΥΠ)
 Την 26η Επιλαρχία Μέσων Αρμάτων (26η ΕΜΑ)
 Την 137η Αυτοκινούμενη Μοίρα Μέσου Πυροβολικού (137η Α/Κ ΜΜΠ)
 Το 592ο Μηχανοποιημένο Τάγμα Πεζικού - Ειδικό Κέντρο Εκπαιδεύσεως (592ο Μ/Π ΤΠ - ΕΚΕ)
 Το 647ο Μηχανοκίνητο Τάγμα Πεζικού (647ο Μ/Κ ΤΠ)
 Την 33η Μηχανοκίνητη Ταξιαρχία Πεζικού (33η ΤΑΞ ΠΖ) «Κυδωνίων», η οποία υπάγεται διοικητικά στη ΙΙ Μ/Κ ΜΠ και με έδρα το Πολύκαστρο, η οποία εποπτεύει:
 Τον Λόχο Στρατηγείου (Λ.Σ. 33ης Μ/Κ ΤΑΞ ΠΖ)
 Την 33η Επιλαρχία Μέσων Αρμάτων (33η ΕΜΑ)
 Τον 33ο Λόχο Αντιαρματικών (33ος ΛΑ-Τ)
 Τον 33ο Λόχο Διαβιβάσεων (33ος ΛΔΒ)
 Τον 33ο Λόχο Μηχανικού (33ος ΛΜΧ)
 Το 33ο Τάγμα Υποστηρίξεως (33ο ΤΥΠ)
 Την 104η Αυτοκινούμενη Μοίρα Μέσου Πυροβολικού (104η Α/Κ ΜΜΠ)
 Το 506ο Μηχανοκίνητο Τάγμα Πεζικού (506ο Μ/Κ ΤΠ)
 Το 525ο Μηχανοκίνητο Τάγμα Πεζικού (525ο Μ/Κ ΤΠ)
 Την 34η Μηχανοκίνητη Ταξιαρχία Πεζικού (34η ΤΑΞ ΠΖ) «Απόσπασμα Συνταγματάρχου Διαλέτη», η οποία υπάγεται διοικητικά στη ΙΙ Μ/Κ ΜΠ και με έδρα την Άσσηρο, η οποία εποπτεύει:
 Τον Λόχο Στρατηγείου (Λ.Σ. 34 Μ/Κ ΤΑΞ ΠΖ)
 Την 34η Επιλαρχία Μέσων Αρμάτων (34η ΕΜΑ)
 Τον 34ο Λόχο Αντιαρματικών (34ος ΛΑ-Τ)
 Τον 34ο Λόχο Διαβιβάσεων (34ος ΛΔΒ)
 Τον 34ο Λόχο Μηχανικού (34ος ΛΜΧ)
 Το 34ο Τάγμα Υποστηρίξεως (34ο ΤΥΠ)
 Την 108η Αυτοκινούμενη Μοίρα Μέσου Πυροβολικού (108η Α/Κ ΜΜΠ)
 Το 501ο Μηχανοκίνητο Τάγμα Πεζικού (501ο Μ/Κ ΤΠ)
 Το 507ο Μηχανοκίνητο Τάγμα Πεζικού (507ο Μ/Κ ΤΠ)

 Παραπομπές 

 Εξωτερικοί σύνδεσμοι 



Κατηγορία:Μεραρχίες της Ελλάδας
Κατηγορία:Στρατιωτικοί σχηματισμοί της Ελλάδας
Κατηγορία:Ελληνικός Στρατός